Amdan deg twennaḍt-ines i yeseqdac tutlayt, dinna itt-yesnernay, itt-yesemgarad seg temnaḍt ɣer tayeḍ, seg umdan ɣer wayeḍ akken id-yesegza De SAUSSURE2, ayen yesewhamen deg usezrew n tutlayin d aṭuqqet-nsent d umgired asnilesmetti id-yettilin seg tmurt ɣer tayeḍ, neɣ ulamma seg temnaḍt ɣer tayeḍ. Tussna yettqelliben ayen id-iḍerrun gar yimdanen d tutlayin i semrasen deg twennaḍt-nsen d tasnilesmetti. Iswi n tussna-agi d asqerdec n umgired yettilin gar-asent d tumaniyin id-yettufraren deg yal tamnaḍt, seg umdan ɣer wayeḍ.